Nyhedsbrev juli-august 2017

Som det kunne læses i sidste uge i Ugeavisen, har bestyrelsen indgået en aftale med YouSee om **modernisering af vores anlæg.** En aftale til ca. 4 millioner kr. Vi bliver, når arbejdet er udført, i stand til at levere Internethastigheder på 1 Giga.

Hvornår arbejdet bliver udført, er ikke endelig aftalt. Når vi kender tidsplanen, melder vi det selvfølgelig ud på vores hjemmeside – nok også med en besked i postkassen og annonce i Ugeavisen.

Vi binder os til YouSee til 2025. Det er selvfølgelig en lang bindingsperiode, men den er lig med lignende aftaler i andre Antenneforeninger.

Hvad der ikke står i Ugeavisen er, at vi får udbetalt 30.000 kr. til reklame for Antenneforeningen Øst.

Og vi får løbende et fee for Internetaftalen med YouSee. Beløbet er 15.000 kr. pr. år

Vi får så mulighed for annoncering mv., så vi kan vinde nogle af de tidligere medlemmer tilbage. Vi har et potentiale i Øst på ca. 1900 tilslutninger. Vi er i dag godt 1630. Dvs. at der er mulighed for 270 yderligere tilslutninger.

For at kunne hente en del af disse 270 adresser, har vi også fået **aftale om Internet uden Tv-krav**. Vi kalder for en basispakke. På hjemmesiden lægges *de foreløbige* betingelser for dette produkt frem. De endelige krav mv. aftales med YouSee i løbet af august. Vi vedtager det aftalte på et bestyrelsesmøde i uge 35.

Efter omtalte møde udsendes et september nyhedsbrev.

Bestyrelsen for Antenneforeningen Øst,

Bramming